
Image processing methods applied for balancing the Furuta pendulum

Komplex mérnöki rendszerek irányítási folyamatainak vizsgálata a gépészmérnöki, villamosmérnöki és informatikai tudományterületek szinergikus integrációját követeli meg. A Furuta inga szabályozása során egy nemlineáris, alulaktuált rendszer irányítása valósul meg. Az emberi egyensúlyozás során, a látás az egészséges emberi szabályozás esetében is jelentőséggel bír [1], azonban kiemelt fontosággal rendelkezik akkor, amikor az egyensúlyozó szerv, az úgy nevezett labirintus hiányában történik a folyamat. Ennek modellezésére nyújt lehetőséget a Furuta inga azon konstrukciója, amikor a rúdra szerelt kamerából származik információ az inga állapotáról.
A kutatás célja, hogy egy, az emberi egyensúlyozást modellező elrendezést hozzon létre, amelyen az egyensúlyozás mechanikájához kapcsolódó vizsgálatokat lehet végezni. Ez egy eddig már működő, enkóder alapú szabályozás [2] továbbfejlesztéseként valósul meg. Az így kapott eszköz használható mind összetett szabályozási feladatok tervezésére, mind az emberi egyensúlyozáshoz kapcsolódó modellek szimulálására. Az egyes szenzorok kamerával történő helyettesítése ezen felül csökkentheti a korszerű rendszerek költségvonzatát.
A dolgozat egyik célja a kamera dőlésszögének megállapítása képfeldolgozási módszereken keresztül. Az algoritmus estében a pontosságon felül kritikus szerepe van a számítások időigényének is, amely elsősorban robotikai alkalmazások esetében releváns. Munkám során több módszerek is foglalkozom ennek megoldására. Egy másik tervezéssel kapcsolatos feladat a kamera ingára való rögzítése és kábelének elvezetése. Ezt úgy kell megvalósítani, hogy az eddigiekhez képest kissé módosítsa csak a szakasz modelljét, azaz a rendszer mechanikai tulajdonságait. Az így létrehozott konstrukció esetén a dolgozatban levezetésre kerülnek az enkóderes szabályozás áttervezéséhez szükséges lépések, melyek szükségesek a két változat összehasonlításához.

